Henry Edward Bird

Henry Edward Bird (1830–1908) var en av de beste engelske sjakkspillerne på 1800-tallet.

 Liv og karriere 
Bird var bokholder av profesjon, men «levde for sjakken og spilte mot hvem som helst, hvor som helst, når som helst og under hvilke forhold som helst.»"lived for chess, and would play anybody anywhere, any time, under any conditions." Sitat fra Harold C. Schoenberg, Grandmasters of Chess, W.W. Norton & Co., New York, Rev. Ed. 1981, s. 66. 

Som 21-åring ble Bird invitert til den store sjakkturneringen i London 1851. Dette var en ren utslagsturnering og Bird røk ut allerede i første runde mot Bernhard Horwitz (1,5–2,5). I 1858 spilte Bird enkelte partier mot Paul Morphy og i 1866 tapte han en match mot sjakkverdensmester  Wilhelm Steinitz. Han tapte også mot  Emanuel Lasker i 1890 med resultatet 3,5-8,5 og i 1892 med 0-5. 

Tapene til tross, Bird hadde en original spillestil og var en respektert mann i sjakkverdenen. I New York 1876 vant han den første skjønnhetsprisen i sjakkhistorien, en sølvpokal for et parti mot  James Mason.

Bird skrev enkelte sjakkbøker, sjakkhistorikken Chess History and Reminiscences (1893) og komponerte noen sjakkoppgaver.Komposisjoner av Bird, Die Schwalbe

Birds navn lever videre gjennom Birds åpning (1.f2-f4, ECO A02 og A03) og Birds forsvar i spansk åpning (ECO C61).

 Verkliste 
 Chess Masterpieces (London: Dean, 1875)
 The Chess Openings, Considered Critically and Practically (London: Dean, 1877; New York: Lockwood, 1880, 1886)
 Chess Practice (London: Sampson Low, Marston, Searle & Rivington, 1882; Sampson Low, Marston & Company, 1892)
 Chess history and reminiscences (London: Dean, 1893)
 Chess Novelties and Their Latest Developments (London, New York: F. Warne, 1895)

 Referanser 

 Eksterne lenker 

 22 av Birds spill på pgn-format
 Henry Birds verk på Wikisource
 Komposisjoner av Bird, Die Schwalbe

Kategori:Britiske sjakkspillere
Kategori:Sjakkforfattere
Kategori:Problemkomponister
Kategori:Personer fra Portsmouth